Guðrún Jónsdóttir húsfreyja á Ketilsstöðum í Mýrdal fæddist 1823 á Flögu í Skaftártungu og lést 31. ágúst 1860 í Eyjum . Foreldrar hennar voru Jón Þorláksson bóndi á Flögu , f. þar 1797 , d. 28. nóvember 1847 á Litlu-Heiði í Mýrdal , og fyrri kona hans Þorgerður Bjarnadóttir húsfreyja , f. 1798 á Ytri-Ásum í Skaftártungu , d. 28. febrúar 1827 á Svartanúpi í Skaftártungu . Guðrún var með foreldrum sínum á Flögu til 1824 , á Svartanúpi 1824 - 1838 , á Litlu-Heiði 1838 - 1849 . Hún var ( líklega ) vinnukona í Reykjavík 1850 , vinnukona á Ketilsstöðum 1852 - 1853 . Þau Hjálmar giftu sig 1853 og bjuggu á Ketilsstöðum , eignuðust fimm börn , en misstu tvö þeirra á fyrsta aldursári . Þau brugðu búi 1860 og fluttust til Eyja með Eirík son sinn , þá 4 ára . Guðrún lést á Fögruvöllum á því ári . Hjálmar fluttist undir Eyjafjöll með Eirík 1863 og bjó á Efri-Rotum til æviloka . I. Maður Guðrúnar , ( 9. júní 1953 ) , var Hjálmar Eiríksson bóndi , f. 17. júlí 1829 í Pétursey í Mýrdal , d. 31. ágúst 1903 á Efri-Rotum . Börn þeirra í Eyjum : 1 . Þórunn Hjálmarsdóttir húskona á Lágafelli , fyrr húsfreyja á Ljótarstöðum , kona Sigurðar Sigurðssonar bónda þar , fædd 13. ágúst 1853 á Ketilsstöðum í Mýrdal og lést 15. janúar 1938 í Skammadal þar . 2 . Þorgerður Hjálmarsdóttir húsfreyja í Dölum , f. 4. júní 1855 á Ketilsstöðum , d. 2. mars 1939 í Eyjum , kona Jóns Gunnsteinssonar bónda . 3 . Eiríkur Hjálmarsson kennari á Vegamótum , maður Sigurbjargar Rannveigar Pétursdóttur húsfreyju , fæddur 11. ágúst 1856 á Ketilsstöðum , d. 5. apríl 1931 í Eyjum .